Der er et nyt ansigt på banen ved dagens Hobro-træning i tyrkiske Belek, hvor Superliga-oprykkerne i øjeblikket er på træningslejr. Den nye Hobro-spiller Mikkel Thygesen er nemlig landet i Tyrkiet. 30-årige Thygesen er hentet i Brøndby, og tirsdag træner han for første gang sammen med sine nye holdkammerater. Midtbanespilleren skal spille for Hobro i resten af denne sæson. Mikkel Thygesen kan få sin første kamp i den blå-gule Hobro-trøje, når nordjyderne tirsdag eftermiddag spiller træningskamp mod ungarske Ferencvaros.

Referat:
Hobros nyerhvervelse Mikkel Thygesen er ankommet til Tyrkiet, hvor nordjyderne lige nu er på træningslejr.